દાદર સેન્ટ્રલ રેલવે-સ્ટેશનના પરેલ તરફના બ્રિજ પર આવેલી ટિકિટબારીની બહારના પૅસેજનું રિનોવેશન છેલ્લા ઘણા સમયથી ચાલી રહ્યું છે, પણ આ રિનોવેશન માટે કાઢવામાં આવેલો જૂનો કાટમાળ ત્યાંથી ઉપાડવાને બદલે કૉન્ટ્રૅક્ટર એ જ જગ્યા પર જમા કરી રહ્યો છે, જેને લીધે લોકોને કાટમાળમાંથી અવરજવર કરવી પડે છે. એમાં પણ મુખ્યત્વે મહિલાઓ અને સિનિયર સિટિઝનોને ચાલવામાં મુશ્કેલી થાય છે. આ કામ હજી એક અઠવાડિયું ચાલશે એવું કામ કરી રહેલા કૉન્ટ્રૅક્ટરના માણસોએ કહ્યું હતું. આ દરમ્યાન કાટમાળ ન ઉપાડે તો હજી લોકોએ એક અઠવાડિયા સુધી અવરજવરમાં મુસીબત સહન કરવી પડશે.